stanford-oval/wikipedia huggingface dataset:
Sanremon ralli 1974

Kilpailun voittajat Mario Mannucci ja Sandro Munari.
Sanremon ralli 1974 oli MM-rallikauden 1974 4. osakilpailu, joka ajettiin pääosin kestopäällysteellä yhteensä 408,4 EK-kilometrin pituisena. Rallin kilpailukeskuksena toimi Sanremon kaupunki Italiassa. Kilpailu ajettiin 2. lokakuuta – 5. lokakuuta välisenä aikana. Kilpailu oli järjestyksessään 16. Sanremon ralli.
Rallin voittoon ajoi italialaispari Sandro Munari & Mario Mannucci ajokkinaan Marlboron sponsoroima Lancia Stratos. Toiseksi sijoittui italialaispari Giulio Bisulli & Francesco Rossetti Fiat 124 Abarth Rallyella. Kolmanneksi ajoivat italialaiset Alfredo Fagnola & Elvio Novarese Tre Gazzelle -tiimin Opel Asconalla.
Suomalaiset Markku Alén ja Simo Lampinen joutuivat keskeyttämään kilpailun.
Tulokset

Lähde:
| Sija | Kuljettaja | Kartanlukija | Auto | Aika | Ero | Valm>  pisteet |
| --- | --- | --- | --- | --- | --- | --- |
| 1. |  Sandro Munari |  Mario Mannucci | Lancia Stratos HF | 9.12.43 | – | 20 |
| 2. |  Giulio Bisulli |  Franceso Rossetti | Fiat 124 Abarth Rallye | 9.20.30 | + 7.47 | 15 |
| 3. |  Alfredo Fagnola |  Elvio Novarese | Opel Ascona | 9.56.09 | + 43.26 | 12 |
| 4. |  Shekhar Mehta |  Martin Holmes | Lancia Beta Coupé | 9.58.38 | + 45.55 |  |
| 5. |  ”Iccudrac” |  Dino Defendenti | Porsche 911 | 10.05.59 | + 53.16 | 8 |
| 6. |  Mido Morielli |  Carlo Zamunaro | Lancia Fulvia 1.6 Coupé HF | 10.13.12 | + 1.00.29 |  |
| 7. |  Renzo Magnani |  A. Valentino | Lancia Fulvia 1.6 Coupé HF | 10.15.10 | + 1.02.27 |  |
| 8. |  Alain Errani |  Vincent Laverne | Opel Ascona 1.9 SR | 10.17.14 | + 1.04.31 |  |
| 9. |  Paolo Isnardi |  Simone Scimone | Opel Ascona | 10.24.24 | + 1.11.41 |  |
| 10. |  Giorgio Bramino |  Giorgio D’Angelo | Opel Ascona | 10.27.15 | + 1.14.32 |  |
Aiheesta muualla

Rally-Maps.com
Rallin maailmanmestaruussarjan Sanremon rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003
Alkuperäiskansojen neuvosto (Taiwan)

| Alkuperäiskansojen neuvosto 原住民族委員會  |
| --- | --- |
Perustettu:  1996
Tehtävä:  valvoa Taiwanin alkuperäiskansojen oikeuksia
Päätoimi­paikka:  Uusi-Taipei, Taiwan
Pääjohtaja:  Icyang Parod
Aiheesta muualla
Sivusto
Alkuperäiskansojen neuvosto (kiin.: 原住民族委員會; pinyin: Yuánzhù Mínzú Wěiyuánhuì) on taiwanilainen ministeriön tasoinen virasto, joka vastaa maan alkuperäiskansojen edustamisesta. Virasto toimii toimeenpanevan yuanin alaisuudessa, ja se on perustettu vuonna 1996.
Viraston pääjohtajana toimii ministeri Icyang Parod. Hän on toiminut virassa vuodesta 2016 lähtien. Nykyisellään virasto valvoo 16:ta Taiwanin virallisesti tunnustamaa alkuperäiskansaa.
Virasto on saanut osakseen myös kritiikkiä: vuonna 2015 nuoret alkuperäisväestöön kuuluvat aktivistit vaativat, että virasto pyytää anteeksi vähäteltyään Manner-Kiinan kanssa asioinnin mahdollisia negatiivisia puolia ja ylipäänsä läpinäkyvyyden puutetta.
Sam Sparro

| Sam Sparro |
| --- | --- |

Henkilötiedot
Koko nimi:  Sam Falson
Syntynyt: 8. marraskuuta 1982 Sydney, Australia
Ammatti:  laulaja-lauluntekijä, tuottaja
Muusikko
Tyylilajit:  elektropop, funk, soul
Levy-yhtiöt:  Island Records Universal EMI Modus Vivendi Music Virgin Records Intuit Records
Aiheesta muualla
www.samsparro.com
  [ Muokkaa Wikidatassa ] [ ohje ]  
Sam Sparro (s. 8. marraskuuta 1982) on australialaissyntyinen laulaja-lauluntekijä ja tuottaja.
Sparron vanhemmat ja veli ovat muusikoita. Sparron isä Chris Falson on laulaja-lauluntekijä ja tuottaja ja isoisä Ron Falson oli jazztrumpetisti.
Esikoissingle ”Cottonmouth” julkaistiin vuonna 2007. Single ”Black and Gold” (2008) oli hitti useissa maissa. Esikoisalbumi Sam Sparro (2008) sijoittui Billboardin Dance/Electronic-listalla yhdeksänneksi joulukuussa 2008.
Diskografia (valikoima) > Albumit

Sam Sparro (2008)
Return to Paradise (2013)
Boombox Eternal (2020)
Diskografia (valikoima) > EP:t

Quantum Physical, Vol. 1 (2014)
Quantum Physical, Vol. 2 (2015)
Quantum Physical, Vol. 3 (2016)
Christmas in Blue (cover-joululauluja, 2017)
Diskografia (valikoima) > Singlet

Black and Gold (2008)
Alkuperämyytti

Alkuperämyytti on myytti, joka kuvaa jonkin luonnollisen tai sosiaalisen maailman ominaisuuden alkuperän. Luomiskertomukset ovat yhdenlaisia alkuperämyyttejä, jotka kuvaavat maailman luomisen. Monissa kulttuureissa on kuitenkin myyttejä, jotka sijoittuvat luomiskertomusta edeltävään aikaan ja jotka kuvaavat luonnonilmiöitä ja ihmiskunnan instituutioita silloisessa maailmankaikkeudessa.
Antiikintutkimuksessa käsitettä etiologinen myytti käytetään usein kuvaamaan myyttiä, joka selittää jonkin asian alkuperän, erityisesti kuinka jokin esine tai tapa sai alkunsa.
Scat

Ella Fitzgerald esiintymässä syyskuusssa 1947.
Scat on jazzissa käytetty laulutyyli, jossa ei ole sanoja vaan merkityksettömiä tavuja. Scat-laulun kehittäjäksi mainitaan joskus trumpetisti Louis Armstrong, vaikkakin se kuuluu oikeasti vanhaan New Orleansin jazzlaulun perinteeseen.
Armstrong teki scat-laulusta suosittua vuodesta 1927 eteenpäin. Tehdessään musiikkia blueslaulajan Bessie Smithin kanssa Armstrong soitti riffejä, mitkä sopisivat scat-laulamiseen. Myöhemmät scat-laulajat sovittivat yksilölliset tyylinsä aikansa musiikkiin: Cab Calloway tunnettiin ”Hi-De-Ho”-miehenä kertosäkeistään ilman sanoja, Ella Fitzgerald fraseerasi scat-laulunsa saksofoniin, Sarah Vaughanin improvisaatiot sisälsivät 1940-luvun bebop-tyyliä ja 1960-luvun puoliväliin tultaessa Betty Carter käytti äärimmäisiä äänialoja ja joustavuutta kuten saksofonisti John Coltrane. Scatman Johnin sanotaan tuoneen tyylin takaisin nykyaikaisempaan popmusiikkiin.
Roberto Martínez Montoliú

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Roberto Martínez Montoliú
Syntymäaika: 13. heinäkuuta 1973 (ikä 51)
Syntymäpaikka: Balaguer, Katalonia, Espanja
Pelipaikka: keskikenttäpelaaja
Pituus: 175 senttimetriä
Seura
Seura:  Portugali
Tehtävä: Päävalmentaja
Junioriseurat
1982–1990:  Balaguer
1990–1994:  Real Zaragoza
Seurat
| Vuodet | Seura | O | (M) |
| 1993–1994 |  Real Zaragoza | 1 | (0) |
| 1994–1995 |  Balaguer | 10 | (0) |
| 1995–2001 |  Wigan Athletic | 187 | (17) |
| 2001–2002 |  Motherwell | 16 | (0) |
| 2002–2003 |  Walsall | 6 | (0) |
| 2003–2006 |  Swansea City | 122 | (4) |
| 2006–2007 |  Chester City | 31 | (3) |
| Yhteensä | Yhteensä | 373 | (24) |
Valmennusura
2007–2009:  Swansea City
2009–2013:  Wigan Athletic
2013–2016:  Everton
2016–2022:  Belgia
2023–:  Portugali
 Seurajoukkueuran tilastot kattavat vain kansalliset sarjat.
Roberto Martínez (s. 13. heinäkuuta 1973) on espanjalainen jalkapallovalmentaja ja entinen keskikenttäpelaaja. Tammikuusta 2023 lähtien hän on toiminut Portugalin jalkapallomaajoukkueen päävalmentajana.
Ura pelaajana

Martínez aloitti pelaajauransa Real Zaragozan organisaatiossa 1992, mutta pelasi ensimmäisellä kaudellaan reservijoukkueessa. 1993 hän siirtyikin CF Balagueriin hakemaan peliaikaa ja pelasikin seuraavalla kaudella 48 ottelua Espanjan kolmanneksi ylimmällä sarjatasolla. Hän palasi Zaragozaan 1994, muttei onnistunut vakiinnuttamaan asemaansa seurassa.
Kesällä 1995 Martínez jätti kotimaansa kentät ja siirtyi maamiestensä Jesús Seban ja Isidro Diázin tavoin Englantiin ja Wigan Athleticiin. Martínez juhli Wiganissa 3.divisioonan voittoa kaudella 1996/97 ja oli edelliskaudella 13 osumallaan seuran paras maalintekijä. Espanjalainen edusti seuraa kaikkiaan kuusi kautta kunnes siirtyi heinäkuussa 2001 Skotlantiin Motherwelliin. Peliaika jäi kuitenkin vähäiseksi ja 2002 Martínez palasi Englantiin, tällä kertaa Walsalliin.
Syyskausi ei tarjonnut Martínezille uranäkymiä Walsallissa ja niinpä hän suuntasi tammikuussa 2003 Swansea Cityyn. Alun perin hänen piti pelata walesilaisseurassa vain kauden loppuun, mutta Martínez nousi myös seuran kapteeniksi. Hän jatkoi kesällä sopimustaan seuran kanssa ja edusti Swanseata 122 ottelussa. Kaudella 2004/05 hän oli tärkeässä roolissa seuran sijoittuessa Englannin kakkosliigassa kolmanneksi ja noustessa sarjaporrasta ylemmäksi ykkösliigaan.
Martínez jätti Swansean kesällä 2006 ja siirtyi ilmaisella siirrolla Chester Cityyn. Hän ennätti pelata seurassa 31 ottelua, kunnes lopetti pelaajauransa helmikuussa 2007.
Ura pelaajana > Meriitit pelaajana

Englannin 3. divisioona: 1997
Walesin cup (2): 2005, 2006
Football League Trophy: 1999, 2006
Ura valmentajana > Meriitit valmentajana

FA Cup: 2013
Englannin Ykkösliiga: 2008
MM-pronssia: 2018
Yksityiselämä

Martínez avioitui kesäkuussa 2009 skotlantilaisen Beth Thompsonin kanssa Swanseassa katolisin menoin. Heillä on marraskuussa 2013 syntynyt tytär Luella.
Aiheesta muualla

Kuvia tai muita tiedostoja aiheesta Roberto Martínez Wikimedia Commonsissa
| 0 | 1 | 2 |
| --- | --- | --- |
| Edeltäjä: David Nugent | Swansea Cityn päävalmentaja 2/2007–2009 | Seuraaja: Paulo Sousa |
| 0 | 1 | 2 |
| --- | --- | --- |
| Edeltäjä: Steve Bruce | Wigan Athleticin päävalmentaja 2009–2013 | Seuraaja: Owen Coyle |
| 0 | 1 | 2 |
| --- | --- | --- |
| Edeltäjä: David Moyes | Evertonin päävalmentaja 2013–5/2016 | Seuraaja: Ronald Koeman |
| 0 | 1 | 2 |
| --- | --- | --- |
| Edeltäjä: Marc Wilmots | Belgian jalkapallomaajoukkueen päävalmentaja 8/2016–12/2022 | Seuraaja: ei nimetty |
| 0 | 1 | 2 |
| --- | --- | --- |
| Edeltäjä: Fernando Santos | Portugalin jalkapallomaajoukkueen päävalmentaja 1/2023– | Seuraaja: – |
Belgian joukkue – Jalkapallon MM-kilpailut 2018
1 Courtois |
2 Alderweireld |
3 Vermaelen |
4 Kompany |
5 Vertonghen |
6 Witsel |
7 De Bruyne |
8 Fellaini |
9 Lukaku |
10 E. Hazard |
11 Carrasco |
12 Mignolet |
13 Casteels |
14 Mertens |
15 Meunier |
16 T. Hazard |
17 Tielemans |
18 Januzaj |
19 Dembélé |
20 Boyata |
21 Batshuayi |
22 Chadli |
23 Dendoncker |
Valmentaja Martínez
Belgian joukkue – Jalkapallon MM-kilpailut 2022
1 Courtois |
2 Alderweireld |
3 Theate |
4 Faes |
5 Vertonghen |
6 Witsel |
7 De Bruyne |
8 Tielemans |
9 Lukaku |
10 E. Hazard |
11 Carrasco |
12 Mignolet |
13 Casteels |
14 Mertens |
15 Meunier |
16 T. Hazard |
17 Trossard |
18 Onana |
19 Dendoncker |
20 Vanaken |
21 Castagne |
22 De Ketelaere |
23 Batshuayi |
24 Openda |
25 Doku |
26 Debast |
Valmentaja Martínez
Alkuperäiskieli

Alkuperäiskieli tai alkuperäiskansakieli on jonkin alueen ensimmäisiksi asukkaiksi oletetun etnisen ryhmän tai heimon jälkeläisten eli alkuperäiskansan puhuma kieli, joka toimii tämän yhteisön etnistä identiteettiä luovana keskeisenä tekijänä. Alkuperäiskieliä ovat esimerkiksi saamelaiskielet, joita puhuvat arktisen alueen alkuperäiskansaksi tunnustetut saamelaiset.
Termi alkuperäiskieli ei ehkä ole alkuperäiskansakielen täydellinen synonyymi. Teoriassa ero on mahdollinen, jos esimerkiksi alueella alkuperäiskansan statuksen saaneen väestöryhmän esi-isät ovat puhuneet aiemmin jotain toista kieltä ja vaihtaneet sen myöhemmin siihen kieleen, jota siitä polveutuneet ihmiset nyt puhuvat.
Sanremon ralli 1978

|  Sanremon ralli 1978 |
| --- | --- |
 8. osakilpailu 11 osakilpailusta kaudella 1978. 
Ajankohta:  3.–7. lokakuuta 1978
Pituus:  55 erikoiskoetta, 886,50 km


Palkintokoroke
Voittaja:   Markku Alén    Ilkka Kivimäki  (Lancia Pirelli)
Toinen:   Maurizio Verini    Arnaldo Bernacchini  (Fiat Alitalia)
Kolmas:   Francis Vincent    Willy Lux
Hawk-replika vuoden 1978 Lancia Stratoksesta, jolla kilpailu voitettiin.
Sanremon ralli 1978 (viralliselta nimeltään 20. Rallye Sanremo) oli rallin maailmanmestaruussarjan kilpailu kaudella 1978. Kilpailu järjestettiin 3.–7. lokakuuta 1978 Sanremossa. Kilpailu oli kauden kahdeksas ja erikoiskokeiden yhteispituus oli 886,5 kilometriä (suunniteltu pituus oli 893,8 kilometriä).
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Markku Alén |  Ilkka Kivimäki | Lancia Stratos HF | 10:53.28 | 0.0 |  |
| 2. |  Maurizio Verini |  Arnaldo Bernacchini | Fiat 131 Abarth | 11:04.00 | +10.32 |  |
| 3. |  Francis Vincent |  Willy Lux | Porsche 911 | 11:10.31 | +17.03 |  |
| 4. |  Alberto Brambilla |  Mirko Perissutti | Porsche 911 | 11:27.52 | +34.24 |  |
| 5. |  Mauro Pregliasco |  Vittorio Reisoli | Alfa Romeo Alfetta GT | 11:30.48 | +37.20 |  |
| 6. |  Angelo Presotto |  Massimo Sghedoni | Ford Escort RS2000 | 11:46.17 | +52.49 |  |
| 7. |  Christian Gardavot |  Georges Otto | Porsche 911 | 11:47.26 | +53.58 |  |
| 8. |  Christian Lunel |  Denise Emmanuelli | Opel Kadett GT/E | 12:08.16 | +1:14.48 |  |
| 9. |  Fabrizia Pons |  Gabriella Zappia | Opel Kadett GT/E | 12:10.12 | +1:16.44 |  |
| 10. |  Charles Alberti |  René Alemany | Opel Kadett GT/E | 12:30.56 | +1:37.28 |  |
Lähde:
Aiheesta muualla

Rally-Maps.com
Rallin maailmanmestaruussarjan Sanremon rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003
Scary Stories to Tell in the Dark

| Scary Stories to Tell in the Dark |
| --- | --- |

Ohjaaja:  André Øvredal
Käsikirjoittaja:   Dan Hageman  Kevin Hageman 
Tuottaja:   Guillermo del Toro  Sean Daniel  Jason F. Brown  J. Miles Dale  Elizabeth Grave 
Säveltäjä:  Marco Beltrami
Kuvaaja:  Roman Osin
Leikkaaja:  Patrick Larsgaard
Pääosat:   Zoe Colletti  Michael Garza  Gabriel Rush  Austin Zajur  Natalie Ganzhorn  Austin Abrams  Dean Norris  Gil Bellows 
Valmistustiedot
Valmistusmaa:  Yhdysvallat, Kanada
Tuotantoyhtiö:   CBS Films  Entertainment One  1212 Entertainment  Double Dare You Productions  Sean Daniel Company 
Levittäjä:  Lionsgate CBS Films Big Bang Media Netflix iTunes
Ensi-ilta:  9. elokuuta 2019
Kesto:  108 min
Alkuperäiskieli:  englanti
Budjetti:  25-28 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Scary Stories to Tell in the Dark on vuonna 2019 ensi-iltansa saanut kauhuelokuva. Elokuvan on ohjannut André Øvredal ja se pohjautuu Alvin Schwartzin tekemään samannimiseen kirjasarjaan. Elokuvaa kuvattiin Yhdysvalloissa sekä Kanadassa ja sen merkittävissä rooleissa esiintyvät Zoe Colletti, Michael Garza, Gabriel Rush, Austin Zajur, Natalie Ganzhorn, Austin Abrams, Dean Norris, Gil Bellows, ja Lorraine Toussaint.
Vuonna 2013 CBS Films hankki oikeudet kirjasarjaan 1212 Entertainmentiltä, tarkoituksenaan tuottaa siitä kokoelokuvan. Tammikuussa 2016 ilmoitettiin että Guillermo del Toro tulisi tuottamaan sekä mahdollisesti myös ohjaamaan projektin CBS Filmsille. Elokuvan ohjaajaksi valittiin kuitenkin lopulta André Øvredal, del Toron, Danielin, Brownin ja Graven vastatessa elokuvan tuotannosta. Elokuvan varsinainen kuvausvaihe alkoi 27. elokuuta 2018 ja päättyi 1. marraskuuta 2018 St. Thomasissa Kanadan Ontariossa.
Scary Stories to Tell in the Darkin julkaisi Lionsgate Films teatraalisesti 9. elokuuta 2019. Elokuva sai pääosin positiivisen vastaanoton elokuvakriitikoilta jotka kehuivat lähdemateriaalista otettujen kauhupiirteiden kuvastamista. Elokuva oli kaupallinen menestys sen myytyä maailmanlaajuisesti 104,5 miljoonaa dollaria elokuvan budjetin ollessa noin 28 miljoonaa dollaria.
Käännös suomeksi
Sanremon ralli 1981

|  Sanremon ralli 1981 |
| --- | --- |
 10. osakilpailu 12 osakilpailusta kaudella 1981. 
Ajankohta:  5.–10. lokakuuta 1981
Pituus:  61 erikoiskoetta, 750 km


Palkintokoroke
Voittaja:   Michèle Mouton    Fabrizia Pons  (Audi Sport)
Toinen:   Henri Toivonen    Fred Gallagher  (Talbot Sport)
Kolmas:   Antonio Fassina    Rudy Roberto Dalpozzo  (Conrero Squadra Corse)
Mouton (oikealla) ja Pons juhlimassa voittoa vuonna 1981.
Sanremon ralli 1981 (viralliselta nimeltään 23. Rallye Sanremo) oli rallin maailmanmestaruussarjan kilpailu kaudella 1981. Kilpailu järjestettiin 5.–10. lokakuuta 1981 Sanremossa. Kilpailu oli kauden kymmenes, ja erikoiskokeiden yhteispituus oli 750 kilometriä. Kilpailun voitti Michèle Mouton, jolle voitto oli ensimmäinen. Moutonin ja Ponsin voitto Sanremon kilpailussa oli ensimmäinen kerta, jolloin nainen voittaa WRC-kilpailun.
Ennen viimeistä osuutta Moutonin autossa oli jumiutuneet jarrut, jonka johdosta hänen johtonsa supistui kilpailussa. Maailmanmestaruustaistelussa olivat Guy Fréquelin, joka keskeytti ja Ari Vatasen osuttua kiveen hän putosi kilpailun voittotaistelusta.
Erikoiskokeilla oli vain vähän valvontaa katsojille, jotka olivat tiellä ottamassa kuvia lähestyvästä autosta ja siirtyivät sivuun vasta viime tipassa. Elokuvantekijöiden ryhmä päätyi autollaan erikoiskokeelle kesken kilpailun ja he päätyivät lähtöaikapisteeseen.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Michèle Mouton |  Fabrizia Pons | Audi Quattro | 8:05.50 | 0.0 |  |
| 2. |  Henri Toivonen |  Fred Gallagher | Talbot Sunbeam Lotus | 8:09.15 | +3.25 |  |
| 3. |  Antonio Fassina |  Rudy Roberto Dalpozzo | Opel Ascona 400 | 8:12.08 | +6.18 |  |
| 4. |  Hannu Mikkola |  Arne Hertz | Audi Quattro | 8:18.20 | +12.30 |  |
| 5. |  Luigi Battistolli |  Fabio Penariol | Opel Ascona 400 | 8:19.51 | +14.01 |  |
| 6. |  Miki Biasion |  Tiziano Siviero | Opel Ascona 400 | 8:21.44 | +15.54 |  |
| 7. |  Ari Vatanen |  David Richards | Ford Escort RS1800 | 8:23.35 | +17.45 |  |
| 8. |  Dario Cerrato |  Luciano Guizzardi | Fiat 131 Abarth | 8:25.33 | +19.43 |  |
| 9. |  Markku Alén |  Ilkka Kivimäki | Fiat 131 Abarth | 8:26.45 | +20.55 |  |
| 10. |  Federico Ormezzano |  Claudio Berro | Talbot Sunbeam Lotus | 8:33.47 | +27.57 |  |
Lähde:
Aiheesta muualla

Rally-Maps.com
Osakilpailut MM-rallikaudella 1981
Monaco
Ruotsi
Portugali
Kenia
Ranska
Kreikka
Argentiina
Brasilia
Suomi
Italia
Norsunluurannikko
Yhdistynyt kuningaskunta
Rallin maailmanmestaruussarjan Sanremon rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003
Sanremon ralli 1980

|  Sanremon ralli 1980 |
| --- | --- |
 9. osakilpailu 12 osakilpailusta kaudella 1980. 
Ajankohta:  6. – 11. lokakuuta 1980
Pituus:  51 erikoiskoetta, 800,60 km


Palkintokoroke
Voittaja:   Walter Röhrl    Christian Geistdörfer
Toinen:   Ari Vatanen    David Richards
Kolmas:   Hannu Mikkola    Arne Hertz
Walter Röhrlin Fiat 131 Abarth.
Sanremon ralli 1980 (viralliselta nimeltään 22. Rallye San Remo) oli rallin maailmanmestaruussarjan kilpailu kaudella 1980. Kilpailu järjestettiin 6. – 11. lokakuuta 1980. Kilpailu oli kauden yhdeksäs ja erikoiskokeiden yhteispituus oli 800,6 kilometriä.
Edeltävänä vuonna reittiä kritisointiin rankaksi ja vuodelle 1980 kilpailua helpotettiin lisäämällä lepotauko Toscanaan. Samalla taukopaikka San Marinosta siirrettiin Siennaan.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Walter Röhrl |  Christian Geistdörfer | Fiat 131 Abarth | 10:22.42 | 0.0 |  |
| 2. |  Ari Vatanen |  David Richards | Ford Escort RS | 10:29.17 | +6.35 |  |
| 3. |  Hannu Mikkola |  Arne Hertz | Ford Escort RS | 10:36.52 | +14.10 |  |
| 4. |  Guy Fréquelin |  Jean Todt | Talbot Sunbeam | 10:39.29 | +16.47 |  |
| 5. |  Henri Toivonen |  Antero Lindqvist | Talbot Sunbeam | 10:40.27 | +17.45 |  |
| 6. |  Attilio Bettega |  Arnaldo Bernacchini | Fiat 131 Abarth | 10:48.02 | +25.20 |  |
| 7. |  Angelo Presotto |  Max Sghedoni | Ford Escort RS | 11:14.50 | +52.08 |  |
| 8. |  Antonillo Zordan |  Orlando dalla Benetta | Opel Ascona | 11:54.43 | +1:32.01 |  |
| 9. |  Giorgio Bernocchi |  Federico Scotti | Opel Ascona 400 | 12:28.45 | +2:06.03 |  |
| 10. |  Massimo Paolieri |  Giuseppe Agostini | Ford Escort RS | 12:40.52 | +2:18.10 |  |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 1980
Monaco
Ruotsi
Portugali
Kenia
Kreikka
Argentiina
Suomi
Uusi-Seelanti
Italia
Ranska
Yhdistynyt kuningaskunta
Norsunluurannikko
Rallin maailmanmestaruussarjan Sanremon rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003
Shemeikka

Shemeikka on muun muassa seuraavien suomalaisten henkilöiden sukunimi:
Shemeikka (suku)
Anna Easteden, ent. Anna Shemeikka (s. 1976), näyttelijä ja malli
Iivana Jehkinpoika Shemeikka, Jehkin Iivana (1843–1911), runonlaulaja ja kanteleensoittaja
Pedri Shemeikka (1825–1915), runonlaulaja
Tytti Shemeikka (s. 1988), radiojuontaja ja -toimittaja
Kuvitteellisia Shemeikkoja

Shemeikka, hahmo Juhani Ahon romaanissa Juha ja siihen perustuvissa elokuva- ja näyttämösovituksissa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Anka Pogačnik

| Mitalit> Maa:  Slovenia.Naisten judo.Euroopan kisat  | Mitalit> Maa:  Slovenia.Naisten judo.Euroopan kisat  | Mitalit> Maa:  Slovenia.Naisten judo.Euroopan kisat  | Maa:  Slovenia> Naisten judo. |
| --- | --- | --- | --- |
|  Pronssia | Baku 2015 | joukkue |  |
| EM-kilpailut  | EM-kilpailut  | EM-kilpailut  |  |
|  Pronssia | Montpellier 2014 | joukkue |  |
|  Pronssia | Sofia 2022 | 70 kg |  |
Anka Pogačnik (s. 23. joulukuuta 1991) on slovenialainen judoka, kolminkertainen EM-mitalisti.
Pogačnik kuului Slovenian joukkueeseen, joka saavutti joukkuekilpailussa pronssia Montpellier’n EM-kilpailuissa 2014 ja Bakun Euroopan kisoissa 2015. Hän saavutti 70 kg:n painoluokassa EM-pronssia Sofiassa 2022. Hän sijoittui EM-kilpailuissa samassa sarjassa seitsemänneksi Budapestissa 2013, Tel Avivissa 2018, Prahassa 2020 ja Lissabonissa 2021.
Pogačnik saavutti Mersinin Välimeren kilpailuissa 2013 pronssia 70 kg:n sarjassa. Hän sai samassa painoluokassa hopeaa alle 23-vuotiaiden EM-kilpailuissa 2011. Hän saavutti sotilaiden MM-pronssia 2018. Maailmancupeissa ja Continental Open -kilpailuissa hän on saavuttanut viisi turnausvoittoa, neljä kakkossijaa ja viisi kolmossijaa. IJF World Tourin kilpailuista hänellä on kaksi voittoa, yksi kakkossija ja kolme kolmossijaa. Hän on voittanut aikuisten sarjassa yhdeksän Slovenian-mestaruutta.
Savannakhet (provinssi)

| Savannakhet ສະຫວັນນະເຂດ |
| --- | --- |
 Buddhalainen temppeli pääkaupungissa Savannakhetissa.
 Sijainti
Valtio:  Laos
Hallinto:  
 – hallinnollinen keskus:  Savannakhet
Pinta-ala:  21 774 km²
Väkiluku (2019)  (arvio):  1 053 900
 – väestötiheys:  48,4 as./km²
Lyhenteet:  
 – ISO 3166:  LA-SV
Savannakhet (laoksi ສະຫວັນນະເຂດ) on Laosin provinssi, joka sijaitsee maan eteläosassa. Sen pinta-ala on 21 774 neliökilometriä. Vuoden 2019 arvion mukaan maakunnassa oli   1 054 900 asukasta. Provinssi on asukasluvullaan Laosin suurin. Sen alueella asuu noin 15 prosenttia koko maan asukkaista. Provinssin pääkaupunki on Savannakhet, joka on maan toiseksi suurin kaupunki heti pääkaupunki Vientianen jälkeen.
Provinssin nimi tulee sanoista Savanh nakhone, joka tarkoittaa "unelmien kaupunkia".
Savannakhet sijaitsee tärkeiden kauppareittien varrella: sen länsipuolella on Mekong-joki ja Thaimaa, itäpuolella Vietnam ja Annamite-vuoret.
Piirikunnat

Savannakhet jakautuu viiteentoista piirikuntaan, jotka toimivat paikallishallinnon alaisuudessa. Ne ovat:
Atsaphangthong
Atsaphone
Champhone
Kaysone Phomvihane
Nong
Outhoomphone
Phine
Sepone
Songkhone
Thapangthong
Thaphalanxai
Vilabuly
Xaybuly
Xayphoothong
Xonbuly